Băsescu: Dacă se retrage Piedone, câștigă sigur Firea. Dar nu se va retrage pentru că e în înțelegere cu Ciolacu
Fostul președinte Traian Băsescu a declarat duminică seara, în emisiunea Briefing, la Digi24, că retragerea lui Cristian Popescu Piedone din cursa pentru Primăria Capitalei ar înseamna o victorie categorică a Gabrielei Firea. Cu toate acestea, Băsescu susține că Piedone nu-și va retrage candidatura pentru că este „în înțelegere cu Ciolacu”, care nu și-ar dori ca Firea să câștige un nou mandat la București.